Pasvalio rajono savivaldybės administracijos

direktorius

Įsakymas

DĖL LEIDIMO KIRSTI, KITAIP PAŠALINTI IŠ AUGIMO VIETOS, INTENSYVIAI GENĖTI SAUGOTINUS ŽELDINIUS SALOČIŲ SENIŪNIJAI

2022 m. vasario 8 d. Nr. DV-72

Pasvalys

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos želdynų įstatymo 13 straipsnio 1, 3 ir 4 dalimis:

1. Leidžiu Saločių seniūnijai neatlygintinai kirsti 2 (du) paprastuosius klevus (skersmuo 1,3 m aukštyje yra 48 ir 46 cm), augančius valstybinėje žemėje, esančioje prieš žemės sklypą, esantį adresu Vileišių g. 6, Žilpamūšio k., Pasvalio r. sav., kurių būklė – bloga: pažeisti stiebo puvinio ir grybinių ligų.

2. Pavedu Bendrojo skyriaus vyriausiajai specialistei Astai Pagojienei su šiuo įsakymu supažindinti Saločių seniūnijos seniūną.

3. Nustatau, kad šis įsakymas įsigalioja 2022 m. kovo 10 d.

Įsakymas gali būti skundžiamas Pasvalio rajono savivaldybės administracijos direktoriui (Vytauto Didžiojo a. 1, 39143 Pasvalys) arba Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Administracijos direktorius	Povilas Balčiūnas